বাংলাদেশ ব্যাংকের (বিবি) চুরি যাওয়া রিজার্ভের টাকা নিয়ে ফিলিপাইনের রিজাল কমার্শিয়াল ব্যাংকিং করপোরেশন (আরসিবিসি, রিজাল ব্যাংক) বাহাদুরি করছে বলে মন্তব্য করেছেন অর্থমন্ত্রী আবুল মাল আবদুল মুহিত। গতকাল ইয়াওমুল ইছনাইনিল আযীম (সোমবার) বিকেলে সচিবালয়ে অর্থমন্ত্রী সাংবাদিকদের সঙ্গে আলাপে এ মন্তব্য করেন। অর্থ চুরি নিয়ে ফিলিপাইনের অবস্থানের কথা উল্লেখ করে মন্ত্রী বলেন, তারা এটা করতে পারে না। চুরি যাওয়া টাকা উদ্ধারের পরই পূর্ণ তদন্ত প্রতিবেদন প্রকাশ করা হবে। তার আগে প্রকাশ করলে অন্যরা এর সুযোগ নিতে পারে, যা ঠিক হবে না। এর আগে, অর্থমন্ত্রীর সঙ্গে সাক্ষাৎ করে বিশ্বব্যাংকের একটি প্রতিনিধিদল। এতে বাংলাদেশে তাদের নতুন ঋণ, বিনিয়োগ কার্যক্রম নিয়ে আলোচনা হয়।